**ΑΝΑΚΟΙΝΩΣΗ ΤΡΙΤΩΝ**

**6ο Συμπόσιο Γλυπτικής στο Ριάντ της Σαουδικής Αραβίας**

Η ανοιχτή πρόσκληση συμμετοχής για το εν λόγω Συμπόσιο απευθύνεται σε γλύπτες όλων των εθνικοτήτων, με τουλάχιστον πέντε (5) χρόνια εμπειρίας σε μόνιμες εκθέσεις, προσωρινές εκθέσεις και γκαλερί.

 Το θέμα του 6ου Συμποσίου είναι " From Then to Now" και αποσκοπεί, μεταξύ άλλων, στο να συνδέσει, δια μέσου γλυπτών έργων, συνυπάρχουσες δομές και ήχους μέσα στο αστικό περιβάλλον των πόλεων της Σ. Αραβίας.

 Θα προσκληθούν 30 καλλιτέχνες από τη Σαουδική Αραβία και το εξωτερικό με στόχο να δημιουργήσουν γλυπτά, τα οποία, στη συνέχεια, θα τοποθετηθούν σε διάφορα σημεία της πόλης.

Η επιλογή των γλυπτών θα γίνει, σε γενικές γραμμές, με κριτήρια την εμπειρία, καλλιτεχνική πρωτοτυπία, συσχέτιση με το θέμα του Συμποσίου, τεχνική, στυλ και σχέδιο.

Στον κάθε καλλιτέχνη που θα επιλεγεί θα δοθεί γρανίτης με επιλογή του καλλιτέχνη μεταξύ τριών χρωμάτων και τη δυνατότητα ενσωμάτωσής του με μαύρο μονόλιθο. Στους καλλιτέχνες θα προσφερθούν όλα τα απαραίτητα εργαλεία, μολονότι οι ίδιοι έχουν τη δυνατότητα να φέρουν τα δικά τους.

Οι γλώσσες του Συμποσίου είναι η Αγγλική και η Αραβική.

 **Στους γλύπτες θα προσφερθούν αεροπορικά εισιτήρια με επιστροφή, οδική μεταφορά από και προς το αεροδρόμιο καθώς και καθημερινά από και προς τους χώρους του Συμποσίου, διαμονή στο ξενοδοχείο καθώς και τρία γεύματα ημερησίως.**

 **Κάθε γλύπτης θα πληρωθεί με 37,500 SAR (περίπου 9.000,00 ευρώ περίπου), με την προϋπόθεση να ολοκληρώσει το έργο του.**

**Οι αιτήσεις, με καταληπτική ημερομηνία, 8 Σεπτεμβρίου 2024 και ώρα Ελλάδας 23:59΄, βρίσκονται στον παρακάτω σύνδεσμο:** <https://riyadhart.sa/en/opencall/tuwaiq-sculpture-2025-open-call/>

Επισυνάπτονται πληροφορίες στην Αγγλική γλώσσα.

***Το Ε.Ε.Τ.Ε. δηλώνει ότι δεν φέρει ευθύνη για διοργανώσεις στις οποίες δεν μετέχει***

***οργανωτικά.***